R O M A N I A								ANEXA
JUDEŢUL HUNEDOARA						la  HCL nr. 115/ 2025 CONSILIUL LOCAL AL MUNICIPIULUI VULCAN  


CONVENŢIE DE PARTENERIAT


Încheiată în conformitate: 
	- prevederile  art.12 din O.G.68/2003 privind serviciile sociale, aprobată prin Legea 515/2003, cu modificările și completările ulterioare 
	- prevederile Legii asistenței sociale nr. 292/2011, cu modificările și completările ulterioare,
	În temeiul art. 129 alin.(2)  lit. a)  alin. (7)  lit. a)  lit.  b)  și art. 139 alin. (1) din Ordonanța de urgență nr. 57/ 2019 privind Codul administrativ, cu modificările şi completările ulterioare;

	I. PĂRŢILE CONVENŢIEI
	Primăria Municipiului Vulcan cu sediul în Vulcan, str. Bd. Mihai Viteazu, nr. 31, judeţul Hunedoara reprezentată prin domnul ing. ec. Merișanu Cristian Ion, în calitate de primar, codul de înregistrare fiscală 4375267
	Şi
	Asociaţia de voluntariat ”Casa Pollicino” Petroşani( Serviciul social- Centrul de zi pentru copii și tineri cu dizabilități) ,cu sediul în municipiul Petroșani, str. N. Titulescu , FN,  acreditată ca furnizor de servicii conform Certificatului de Acreditare al Ministerului Muncii Familiei Protecţiei Sociale şi Persoanelor Vârstnice, cu sediul în localitatea Petroşani, codul de înregistrare fiscală nr. 17708525, str. N. Titulescu, fără număr, Judeţul Hunedoara, reprezentată prin doamna Presecan Florentina în calitate de director executiv.

	II. OBIECTUL CONVENŢIEI
	Obiectivul prezentei Convenții de parteneriat este susținerea Serviciului social - Centrul de zi pentru copii și tineri cu dizabilități, de  prevenire a marginalizării sociale și integrarea în lor în societate, de promovare a unei vieți de familie sănătoase și pozitive, pentru beneficiarii ai căror domiciliu este pe raza municipiului Vulcan.

	III. OBLIGAŢIILE PĂRŢILOR

	PRIMĂRIA MUNICIPIULUI VULCAN 
	a) Să asigure, prin Direcția de asistenţă socială, consultaţii de specialitate pentru activităţile de protecţie a copiilor desfăşurate în Centrul de zi pentru copii și tineri cu dizabilități, precum şi consultanţă în legislaţie şi drepturile copilului.
	b) Să desemneze un manager de caz pentru întocmirea planurilor de servicii pentru copiii beneficiari, cu domiciliul pe raza municipiului Vulcan.
	c) Să susțină financiar serviciile sociale desfășurate de Asociaţia de voluntariat ”Casa Pollicino” Petroşani în cadrul Centrul de zi pentru copii și tineri cu dizabilități, prin cofinanțarea cheltuielilor cu transportul şi hrana copiilor, în valoare lunară de 600 lei/ beneficiar / lună (600 lei x 3 beneficiari x 12 luni)
	În cazul în care facturile se situează sub nivelul aprobat de Consiliul Local,  se va plăti  din bugetul local doar suma respectivă.
	d) Să asigure servicii de informare și consiliere părinților copiilor și tinerilor identificați, beneficiari ai centrului, prin acordarea unor beneficii sociale în vederea depășirii situației de criză în care se află.

	ASOCIAŢIA DE VOLUNTARIAT ”CASA POLICINO ”PETROȘANI 
	Să asigure buna funcţionare a Centrului de zi Asociaţia de voluntariat ”Casa Pollicino” respectând obiectivele generale ale centrului şi standardele minime obligatorii pentru asigurarea serviciilor de protecţie a copiilor școlari și preșcolari beneficiari de servicii.
	a). Să asigure persoanelor beneficiare de servicii sociale din cadrul centrului drepturile stabilite de legislaţia în vigoare.
	b). Să prezinte semestrial Direcției de Asistenţă Socială Vulcan rapoarte de monitorizare a serviciilor sociale desfășurate în centru.
	c). Să prezinte trimestrial situaţia beneficiarilor de serviciile sociale desfăşurate în Centrul de zi pentru copii și tineri cu dizabilități.
	d). Să desemneze un asistent social care să colaboreze cu managerul de caz la instrumentarea dosarelor beneficiarilor și la întocmirea planurilor de servicii.
	e). Să utilizeze fondurile alocate de la bugetul local exclusiv pentru cheltuielile cu hrana și transportul copiilor asistaţi şi să prezinte lunar documentele justificative .
	f). Să promoveze parteneriatul cu Consiliul Local al Municipiului Vulcan.

	OBLIGAȚII COMUNE
	a) Respectarea principiului transparenței, confidențialității informațiilor, respectarea dreptului la imagine al beneficiarilor precum și al interesului superior.
	b) Respectarea legislației în vigoare și a standardelor minime obligatorii în domeniul serviciilor sociale oferite în centre.
	c) Părțile vor promova un comportament profesional, vor respecta etica profesională în activitate și în relațiile de colaborare.
	d) Transmiterea reciprocă de informații cu privire la orice aspect legat de îndeplinirea convenției. 

	IV. DURATA CONVENŢIEI
	Durata Convenției de parteneriat este de 1 an de la data semnării convenţiei.

	V. CLAUZA DE CONFIDENŢIALITATE
	Părţile înţeleg să respecte caracterul confidenţial al informaţiilor obţinute (în special al datelor de stare civilă ale minorilor ce beneficiază de serviciile centrului) şi că nu trebuie să divulge nici una din aceste informaţii către terţi. De asemenea părţile convin să nu facă uz de acestea după încetarea convenţiei.
	Părţile convin să marcheze în mod distinct documentele confidenţiale.


	VI. CLAUZE GENERALE
	a). Modificarea prezentei convenţii se poate face prin acte adiţionale.
	b). Notificările dintre părţi se vor face în scris.
	c). Dacă una dintre clauzele prezentei convenţii va deveni neexecutorie va fi înlăturată din prezenta convenţie, iar aceasta nu va afecta sau împiedica îndeplinirea sau executarea celorlalte prevederi, care vor continua să rămână în vigoare. 

	VII. LEGISLAȚIA APLICABILĂ CONVENȚIEI ȘI SOLUȚIONAREA		DIVERGENȚELOR
	a). Prezenta convenție se supune legislației române.
	b). Divergențele apărute în aplicarea Convenției de parteneriat vor fi soluționate pe cale amiabilă între părți.

	VIII. ÎNCETAREA CONVENŢIEI
	Încetarea convenţiei de colaborare poate avea loc:
	- prin acordul părţilor;
	- la expirarea termenului pentru care a fost încheiată.
	Oricare dintre părţile contractante poate solicita încetarea parteneriatului printr-o notificare scrisă cu cel puţin 30 zile înaintea datei de la care se doreşte încetarea convenţiei (parteneriatului).
	Prezenta convenţie se încheie în două exemplare, câte una pentru fiecare parte semnatară. 


	
Municipiul Vulcan, 29.07.2025

           PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL
          CONSILIER  FARKAS LORIANA                                  ROGOBETE MIHAELA

                             

